د صنعت او سوداګرۍ سرپرست وزیر نورالدین عزیزي د افغانستان او ایران د اقتصادي او سوداګریزو اړیکو د پراختیا په موخه کابل کې د ایران د سفارت له سرپرست علي رضا بیکدلي سره کتلي. د صنعت او سوداګرۍ وزارت په خبرپاڼه کې راغلي، چې دواړو خواوو د راکړې ورکړې پر زیاتوالي، افغانستان کې د پانګونې لپاره د باور پر رامنځته کولو، د ټرانزیټي لګښتونو پر کمولو او اوسپنې پټلۍ سره د چابهار بندر نښلولو او د سوداګریزو خنډونو پر لمنځه وړلو خبرې کړې دي.